Hindistonda fil bilan selfi qilmoqchi bo‘lgan erkak halok bo‘ldi. Bunga yovvoyi hayvonning jahli chiqqani sabab bo‘ldi, deb yozmoqda Daily Mail. Nashrga ko‘ra, 50 yoshli Ashok Bxarti hayvonga yaqinlashib, u bilan suratga tushmoqchi bo‘lgan. Shu orada fil uni quva boshlagan va yetib olgach, yanchib tashlagan. Xabar qilinishicha, Bxarti bu vaqtda alkogolli ichimlik ta’sirida bo‘lgan. U tez tibbiy yordam mashinasida shifoxonaga olb ketilayotgan vaqtda olingan jarohatlardan hayotdan ko‘z yumgan. Avvalroq, ushbu mamlakatda 15 kishining umrini xazon qilgan fil otib o‘ldirilgan edi.